জেল থেকে তদন্ত প্রভাবিত করছেন শাহজাহান, ফের সন্দেশখালিতে সিবিআই

কলকাতা: শনিবার সাতসকালে আচমকা সিবিআই-র (CBI) হানা সন্দেশখালিতে (Sandeshkhali)। অভিযোগ, জেল থেকে তদন্ত প্রভাবিত করছেন সন্দেশখালির বেতাজ বাদশা শেখ শাহজাহান। এই অভিযোগ পেয়েই দাপুটে নেতার সরবেরিয়ার বাড়িতে হাজির সিবিআই-র আধিকারিকরা। সূত্রের খবর, বাড়ির সদস্য ও এলাকাবাসীদের সঙ্গেও কথা বলছেন আধিকারিকরা। শাহজাহানের মেয়ের বাড়িতেও গিয়েছে সিবিআই।

২০২৪ সালের ৫ জানুয়ারি রেশন দুর্নীতির তদন্তে সন্দেশখালিতে প্রাক্তন তৃণমূল নেতা শেখ শাহজাহনের বাড়িতে যান ইডি আধিকারিকরা। সেই সময় শাহজাহান অনুগামীদের হাতে ইডি আধিকারিকদের আক্রান্ত হওয়ার ঘটনা ঘটে। হাইকোর্টের নির্দেশে সেই ঘটনার তদন্ত করছে সিবিআই। সেই তদন্তেই ফের বেতাজ বাদশার এলাকায় কেন্দ্রীয় তদন্তকারী আধিকারিকরা।

আরও পড়ুন: আদালতে আত্মসমর্পণ বোলপুরের বিধায়ক চন্দ্রনাথ সিনহার

প্রসঙ্গত, ২০২৪ সালের জানুয়ারিতে ইডি আধিকারিকদের উপর হামলাকে কেন্দ্র করে উত্তপ্ত হয়ে উঠেছিল সন্দেশখালি। রাজ্য পুলিশ, ইডি ও সিবিআই-র হাতে গ্রেফতার হন বেতাজ বাদশা শেখ শাহজাহান।